AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti uždarosios akcinės bendrovės „Molėtų šiluma“ visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

UAB „Molėtų šiluma“ (toliau – Bendrovė) 2018 m. kovo 26 d. raštu Nr. 8-76 „Lydraštis siunčiamų dokumentų dėl UAB „Molėtų šiluma“ akcininkų susirinkimo“, informavo, kad 2018 m. balandžio 27 d. vyks eilinis visuotinis akcininkų susirinkimas. Eilinio visuotinio akcininkų susirinkimo darbotvarkė:

1. Bendrovės 2017 metų metinio pranešimo tvirtinimas.

2. Auditoriaus ataskaita ir išvados dėl bendrovės 2017 metų finansinių ataskaitų rinkinio.

3. Bendrovės 2017 metų audituoto metinių finansinių ataskaitų rinkinio tvirtinimas.

4. Bendrovės 2017 metų pelno (nuostolio) paskirstymo tvirtinimas.

5. Dėl bendrovės finansinių ataskaitų rinkinio ir licencijuojamos veiklos sąnaudų audito auditoriaus rinkimų 2018, 2019, 2020 metams ir dėl auditoriaus atlyginimo.

6. Dėl bendrovės įstatų keitimo.

1 darbotvarkės klausimas nepriskiriamas visuotinio akcininkų susirinkimo kompetencijai, todėl sprendimo projekte dėl šio klausimo Molėtų rajono savivaldybės atstovui nesuteikiama balsavimo teisė. 2 darbotvarkės klausimu bus išklausytas pranešimas. 3 ir 4 darbotvarkės klausimais Savivaldybės atstovas balsuos už 2016 metų audituoto metinių finansinių ataskaitų rinkinio tvirtinimą ir 2016 m. pelno (nuostolių) paskirstymą. 5 darbotvarkės klausimu bus balsuojama už bendrovės finansinių ataskaitų rinkinio ir licencijuojamos veiklos sąnaudų audito auditoriaus rinkimą 2018, 2019, 2020 metams ir dėl auditoriaus atlyginimo. 6 darbotvarkės klausimu bus balsuojama dėl bendrovės įstatų keitimo. Įstatai keičiami vykdant Lietuvos Respublikos akcinių bendrovių įstatymo 37-1 straipsnio nuostatas.

Molėtų rajono savivaldybė Bendrovėje ataskaitiniais finansiniais metais valdė 1 187 406 paprastąsias vardines 2,9 euro nominalios vertės akcijas, kurios suteikia 99,99 proc. balsų. Į visuotinį akcininkų susirinkimą deleguojamas Molėtų rajono savivaldybės administracijos direktorius Saulius Jauneika.

2017 metams Bendrovei nustatyti šie tikslai:

1. Sėkmingai įgyvendinti investicinį projektą „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“.
2. Atlikti Naujasodžio k. katilinės remonto darbus. Remontuojant katilinę vandens šildymo katilą pakeisti nauju, medžio granules kurui naudojančiu katilu.
3. Planuojamas finansinis veiklos rezultatas – 32,5 tūkst. Eur pelnas.

Nustatyti tikslai 2017 metais buvo sėkmingai įgyvendinti. Grynasis ataskaitinių finansinių metų pelnas – 130 093 Eur. Bendrovės veikla įvertinta gerai.

2018 metams Bendrovei nustatyti šie tikslai:

1. Įrengti naują 200 kW šilumos galios medienos granulėmis kūrenamą katilą Bendrovės katilinėje, esančioje Molėtų r. sav., Giedraičių sen., Giedraičių mstl., Maumedžių g. 6.
2. Pakeisti vandens šildymo katilą Molėtų miesto katilinėje.
3. siektinas finansinis veiklos rezultatas – 23,0 tūkst. Eur pelnas.

Parengto sprendimo projekto tikslas – Molėtų rajono savivaldybės tarybos įgaliojimas Molėtų rajono savivaldybės administracijos direktoriui Sauliui Jauneikai atstovauti Molėtų rajono savivaldybę UAB „Molėtų šiluma“ eiliniame visuotiniame akcininkų susirinkime ir balsuoti už priimant sprendimus 3, 4, 5 ir 6 darbotvarkės klausimais. Sprendimų projektai pridedami.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 4 straipsnio 10 dalis, 14 straipsnio 7 dalis, 20 straipsnio 1 dalies 1, 5, 10 ir 11 punktai, 21 straipsnio 1 ir 8 dalys, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos direktorius Saulius Jauneika.

Uždaroji akcinė bendrovė „Molėtų šiluma“.